**PRESSEMELDING:**

**Norsk miljøtransportbedrift til Hogia**

**Retura Sør-Trøndelag leverer miljøtransport for næringslivet, og samler inn og gjenvinner alle typer avfall. Bedriften har nå investert i Unicon, et logistikksystem fra Hogia som skal forenkle og effektivisere transport og administrasjon av miljøbeholdere og containere.**

Retura Sør-Trøndelag er en av de største leverandørene av avfallshåndtering til næringslivet i region Midt-Norge, og kundene er alt fra riksdekkende kjeder til lokale bedrifter. Bedriftens mål er å gjenvinne så mye som mulig av kundenes avfall på en kostnadseffektiv og miljøvennlig måte.

– En stor del av vår daglige virksomhet består av å håndtere utleie og transport av miljøbeholdere og containere, og det er her Hogias logistikksystem kommer inn i bildet. Takket være dette systemet blir det enklere å planlegge transporten, effektivisere administrasjonen og få oversikt over hvor hver container befinner seg i sanntid, om den er tilgjengelig, og når den skal hentes, sier Arne Kristian Mo fra Retura Sør-Trøndelag.

I Unicon håndteres bestillinger, ruteplanlegging, containerlogistikk, beregning av leiepriser, fakturering og miljørapporter – noe som forenkler og effektiviserer hele prosessen fra bestilling til fullført oppdrag. Informasjonen fra systemet er tilgjengelig i en nettbasert portal og i et program som sjåførene kan bruke.

– Unicon automatiserer mange av jobbene som nå utføres manuelt i mange bedrifter. Det frigjør både tid og ressurser som kan brukes på kundens kjernevirksomhet i stedet for administrasjon, sier Ulf Hille-Dahl, som er leder for Hogia Unitech Systems – Hogia-gruppens norske transportvirksomhet.

6. november 2015

**Mer informasjon:**

Hogia Unitech Systems AS ble etablert i 1988, og har siden den gang fokusert på utviklingen av programløsninger for transport- og avfallshåndtering. I dag har bedriften 300 kunder, og har kontorer i Tromsø, Trondheim og Oslo. Hogia Unitech Systems har en markedsandel på over 70 prosent i segmentet transport- og avfallshåndtering. Les mer på [www.unitechsys.no](http://www.unitechsys.no).

Hogia har mer enn 25 års erfaring med å utvikle og levere programvare og IT-løsninger for transportsektoren, og kan som eneste systemleverandør i Europa, tilby totalløsninger for fergetrafikk, havneterminaler, veitransport og kollektivtrafikk. Les mer på [www.hogia.com](http://www.hogia.com).

**Hogia-gruppen** består av 27 selskaper i Norden og Storbritannia med til sammen 600 medarbeidere. Med programvare som fellesnevner, driver Hogia-gruppen i dag virksomhet innenfor tre områder: *[økonomi- og bedriftssystemer](http://www.hogia.se/ekonomilosningar_8978.asp?utm_source=mnd&utm_medium=boiler&utm_campaign=pm" \t "_top)*, *[systemer for personaladministrasjon](http://www.hogia.se/hr-losningar_8949.asp?utm_source=mnd&utm_medium=boiler&utm_campaign=pm" \t "_top)* og *[transportsystemer](http://www.hogia.se/transportlosningar_8979.asp?utm_source=mnd&utm_medium=boiler&utm_campaign=pm" \t "_top)*. Du finner nærmere informasjon på [*www.hogia.se.*](http://www.hogia.se/?utm_source=mnd&utm_medium=boiler&utm_campaign=pm)